OpenLLM-France/wikimedia huggingface dataset:
# Moose Lake

Moose Lake és una població dels Estats Units a l'estat de Minnesota. Segons el cens del 2000 tenia 2.239 habitants.

## Demografia

Segons el cens del 2000, Moose Lake tenia 2.239 habitants, 577 habitatges, i 294 famílies. La densitat de població era de 313,2 habitants per km².
Dels 577 habitatges en un 25,1% hi vivien nens de menys de 18 anys, en un 38,5% hi vivien parelles casades, en un 9,7% dones solteres, i en un 49% no eren unitats familiars. En el 46,3% dels habitatges hi vivien persones soles el 29,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,03 i el nombre mitjà de persones que vivien en cada família era de 2,88.
Per edats la població es repartia de la següent manera: un 12,6% tenia menys de 18 anys, un 13,7% entre 18 i 24, un 38,4% entre 25 i 44, un 17,3% de 45 a 60 i un 18% 65 anys o més.
L'edat mediana era de 37 anys. Per cada 100 dones de 18 o més anys hi havia 227,1 homes.
La renda mediana per habitatge era de 27.130 $ i la renda mediana per família de 37.917 $. Els homes tenien una renda mediana de 31.641 $ mentre que les dones 24.167 $. La renda per capita de la població era de 14.128 $. Entorn del 5% de les famílies i el 10,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moose Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Moose Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Carrer de Montsolís (Montgat)

El Carrer de Montsolís és una obra de Montgat (Maresme) inclosa a l'Inventari del Patrimoni Arquitectònic de Catalunya.

## Descripció

Carrer que forma el centre del nucli urbà de Montsolís, sota mateix del gran casal dels Marquesos de Montsolís. A aquest carrer es combinen les cases tradicionals del poble amb planta i pis, i les cases d'estiueig, moltes d'elles construïdes a mitjans dels anys cinquanta. A la banda de muntanya les cases miren a llevant, i per la banda de mar del carrer hi ha petits terrenys utilitzats com a horta o jardinets, alguns d'ells amb petites construccions que accedeixen a la carretera i la platja.

## Referències

* ↑ «Carrer de Montsolís». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# The Matinee Idol

The matinee idol és una pel·lícula estatunidenca dirigida per Frank Capra, estrenada el 1928.

## Argument

Don Wilson és un famós actor de Broadway. Extenuat pel seu "one man show", reposa un cap de setmana en el camp. Té una avaria precisament allà on es troben els Bolívar, tropa ambulant que presenta un modest espectacle.

## Repartiment

* Bessie Love: Ginger Bolivar
* Johnnie Walker: Don Wilson
* Ernest Hilliard: Arnold Wingate
* Lionel Belmore: Jasper Bolivar
* David Mir: Eric Barrymaine

## Anècdota

Aquesta pel·lícula és una de les nombroses "velles pel·lícules" que es van considerar molt de temps com a perdudes i que es va trobar. The matinee idol va ser trobada als cellers de la Filmoteca francesa.
# Maletí

Un maletí és una maleta petita i estreta per dur documents o altres objectes de dimensions semblants, com ara ordinadors portàtils.
El maletí és una maleta que es transporta còmodament mitjançant una nansa però que també admet corretja per portar-la penjada. Com el maletí es mostra en públic i es porta a les reunions de negocis, el seu aspecte extern és estètic, i són molt comuns els maletins de cuir o pell. D'entre els variats tipus de maletí, es poden distingir dues classes principals: els que s'obren frontalment, tipus cartera, amb tancament metàl·lic i els que s'obren lateralment, tipus maleta, sigui amb cremallera o amb dos tancaments laterals
Els maletins compten amb separadors interns així com compartiments interiors i exteriors per introduir documents de diferents matèries, per mitjà de separadors o manxa, bolígrafs i material d'escriptura, telèfon mòbil, targetes o cables i perifèrics en el cas dels ordinadors portàtils

## Referències

* ↑ «Maletí». Gran Diccionari de la Llengua Catalana. Barcelona: Grup Enciclopèdia Catalana.
# Vladímir Leónov

Vladímir Leónov és el nom dels següents personatges:
* Vladímir Petròvitx Leónov, (1937). Ciclista soviètic, medallista als Jocs Olímpics de Roma de 1960
* Vladímir Leónov, (1987) motociclista rus
# Moose Pass

Moose Pass és una concentració de població designada pel cens dels Estats Units a l'estat d'Alaska. Segons el cens del 2000 tenia 206 habitants.

## Demografia

Segons el cens del 2000, Moose Pass tenia 206 habitants, 84 habitatges, i 51 famílies La densitat de població era de 4,4 habitants/km².
Dels 84 habitatges en un 32,1% hi vivien nens de menys de 18 anys, en un 53,6% hi vivien parelles casades, en un 4,8% dones solteres, i en un 38,1% no eren unitats familiars. En el 31% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,13.
Per edats la població es repartia de la següent manera: un 29,1% tenia menys de 18 anys, un 5,3% entre 18 i 24, un 35% entre 25 i 44, un 25,2% de 45 a 60 i un 5,3% 65 anys o més.
L'edat mediana era de 36 anys. Per cada 100 dones hi havia 151,2 homes. Per cada 100 dones de 18 o més anys hi havia 139,3 homes.
La renda mediana per habitatge era de 87.291 $ i la renda mediana per família de 85.463 $. Els homes tenien una renda mediana de 61.563 $ mentre que les dones 31.563 $. La renda per capita de la població era de 28.147 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Moose Pass». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Moose Pass». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Casa al carrer Jaume Palau, 2 (Bellvei)

La Casa al carrer Jaume Palau, 2 és una obra de Bellvei (Baix Penedès) inclosa a l'Inventari del Patrimoni Arquitectònic de Catalunya.

## Descripció

Edifici de tres pisos en la façana principal. Els baixos tenen una porta d'arc escarser amb la data de 1870. El primer pis hi ha un balcó amb barana de ferro. Les golfes presenten unes finestres rectangulars. Al costat dret hi ha, a la part inferior, dues finestres de diferent mida. A sobre trobem tres arcades de mig punt.
La façana lateral té cinc arcades de mig punt separades per una barana de ferro al pis superior. Al pis inferior hi ha una porta de llinda i una finestra quadrada a la dreta.

## Història

Segons una de les fotografies exposades a l'ajuntament, es pot veure que a principis de segle la casa no tenia les arcades de mig punt actuals.

## Referències

* 1 2 3 «Casa al carrer Jaume Palau, 2». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].

## Enllaços externs

* «Casa al carrer Jaume Palau, 2». Mapa de recursos culturals. Diputació de Tarragona.
# Mark Naimark

Mark Naimark (Odessa, 5 de desembre de 1909 - Moscou, 30 de desembre de 1978) va ser un matemàtic soviètic.
Nascut en una família jueva a Odessa es va graduar a l'Institut de Física, Química i Matemàtiques d'Odessa i va fer estudis de postgrau a la Universitat Estatal d'Odessa en el període soviètic i on va ser deixeble del matemàtic Mark Krein. El 1938 es va traslladar a Moscou, on va treballar a l'Acadèmia de Ciències i altres institucions. Des de 1941, després de l'ofensiva nazi, va ser traslladat a Taixkent i, en aquesta època va iniciar una fructífera col·laboració amb el matemàtic, també jueu, Israel Gelfand. Des de 1954 va ser professor de l'Institut de Física i Tecnologia de Moscou i, a partir de 1962 fins a la seva mort, va treballar a l'Institut Steklov de Matemàtiques.
Els principals treballs de Naimark van ser en els camps de la teoria de funcions i de l'anàlisi funcional. Amb Gelfand, va treballar en el tema de les C*-àlgebres, camp en el qual van desenvolupar la avui coneguda com construcció GNS (per Gelfand, Naimark i Segal). En total, va escriure unes 130 obres.

## Referències

* ↑ Гельфанд et al., 1980, p. 135.
* ↑ Гельфанд et al., 1980, p. 136.
* ↑ Saracco, 2019, p. 569.
* ↑ Jorgensen i Tian, 2017, p. 156.
* ↑ Гельфанд et al., 1980, p. 139-140.

## Bibliografia

* Гельфанд, И. М.; Граев, М. И.; Желобенко, Д. П.; Исмагилов, Р. С.; Крейн, М. Г.; Кудрявцев, Л. Д.; Никольский, С. М.; Хелемский, А. Я.; Штраус, А. В. «Марк Аронович Наймарк (некролог)» (en rus). Успехи математических наук, Vol. 35, Num. 4, 1980, pàg. 135-140. DOI: 10.1070/RM1980v035n04ABEH001864. ISSN: 0042-1316.
* Jorgensen, Palle; Tian, Feng. Non-commutative Analysis (en anglès). World Scientigic, 2017. ISBN 978-9-8132-0212-2.
* Saracco, Alberto. «The Interplay between Topological Algebras Theory and Algebras of Holomorfic Functions». A: Michael Ruzhansky, Hemen Dutta (eds.). Advanced Topics in Mathematical Analysis (en anglès). CRC Press, 2019, p. 563-583. ISBN 978-0-8153-5087-3.
* Westerbaan, Bas «Yosida Duality» (en anglès). arXiv, 2016, pàg. 1-11.

## Enllaços externs

* O'Connor, John J.; Robertson, Edmund F. «Mark Naimark» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Hewitt, Edwin. «Naimark, Mark Aronovich». Complete Dictionary of Scientific Biography, 2008. [Consulta: 14 febrer 2022]. (anglès)
* Muñoz García, Amelia. «Mark Naimark, el único judío en el Instituto Steklov». Radio Sefarad. [Consulta: 14 febrer 2022]. (castellà)
# Manuel Pizarro Cenjor

Manuel Pizarro Cenjor (1888 - 1954) fou governador civil i cap del Movimiento a la província de Terol, també ostentà el càrrec de cap de la V Regió de la Guàrdia Civil. És l'avi de Manuel Pizarro.
Va ser nomenat governador civil de Granada el 1941. Traslladat a Terol el 28 de juliol de 1947 per ordres de Franco per a sufocar els moviments del maquis a la província, tasca que ja havia relitzat a les províncies de Lleó i Granada, va emprendre una repressió policial ferotge contra els maquis i la població sospitosa de donar-los cobertura.

## Vegeu també

* AGLA
* Jesús Caellas Aymerich

## Referències

* El general Pizarro y el maquis turolense Arxivat 2015-04-02 a Wayback Machine. José Ramón Villanueva Herrero
# Xacobeo Galicia

El Xacobeo Galicia va ser un equip ciclista professional espanyol que competí entre el 2007 i 2010. L'equip tenia la categoria d'equip professional continental, per la qual cosa participava en les curses dels Circuits continentals, principalment l'UCI Europa Tour, però també en les curses de categoria Mundial a les quals era convidat.
L'equip es va crear el 2007 amb l'impuls de la Xunta de Galicia i l'ajuda econòmica de l'exfutbolista Valeri Karpin.

## Palmarès
### Principals triomfs

* 2007
** 2 etapes a la Volta a Portugal (Eladio Jiménez
* 2008
** Volta a Catalunya (Gustavo César Veloso)
** Una etapa a la Volta a Espanya (David García Dapena)
** 1 etapa a la Volta al País Basc (David Herrero)
** Volta a Turquia (David García Dapena)
** Clàssica d'Alcobendas i una etapa (Ezequiel Mosquera)
* 2009
** Una etapa a la Volta a Espanya (Gustavo César Veloso)
** Volta a La Rioja (David García Dapena)
** Una etapa a la Volta a Burgos (Ezequiel Mosquera)
* 2010
** Una etapa a la Volta a Espanya (Ezequiel Mosquera)
** Circuit de Getxo (Francisco José Pacheco)

### Grans Voltes

* Volta a Espanya
** 4 participacions (2007, 2008, 2009, 2010)
** 3 victòries d'etapa
*** 1 el 2008: David García Dapena
*** 1 el 2009: Gustavo César Veloso
*** 1 el 2010: Ezequiel Mosquera
** 1 Classificacions Secundàries
*** Classificació per equips: (2009)
* Giro d'Itàlia
** 1 participacions (2009)

## Classificacions UCI

L'equip participa en les proves dels circuits continentals, en particular de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2009 | 34è | Carlos Castaño (243è) |
| 2010 | 23è | Francisco José Pacheco (222è) |
UCI Àsia Tour
| Temporada | Classificació per equips | Millor ciclista en la classificació individual |
| 2008 | 27è | Gustavo César Veloso (43è) |
UCI Europa Tour
| Temporada | Classificació per equips | Millor ciclista en la classificació individual |
| 2007 | 25è | Eladio Jiménez (19è) |
| 2008 | 40è | Ezequiel Mosquera (93è) |
| 2009 | 41è | David García Dapena (105è) |
| 2010 | 24è | Ezequiel Mosquera (60è) |
UCI Oceania Tour
| Temporada | Classificació per equips | Millor ciclista en la classificació individual |
| 2010 | 24è | Nélson Oliveira (55è) |
El 2009 la classificació del ProTour és substituïda pel Calendari mundial UCI que integra equips ProTour i equips continentals professionals
| Temporada | Classificació per equips | Millor ciclista en la classificació individual |
| 2009 | 22è | Ezequiel Mosquera (52è) |
| 2010 | 21è | Ezequiel Mosquera (31è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
# Moos in Passeier

Moos in Passeier (italià Moso in Passiria) és un municipi italià, dins de la província autònoma de Tirol del Sud. És un dels municipis del districte de Burggrafenamt. Comprèn les fraccions de Pfelders (Plan), Platt (Plata), Rabenstein (Corvara), Stuls (Stulles) i Ulfas. L'any 2007 tenia 2.171 habitants. Limita amb els municipis de Partschins, Ratschings, Riffian, St. Leonhard in Passeier, St. Martin in Passeier, Schnals, Tirol i Sölden (a Àustria).

## Situació lingüística

| Pertinença lingüística (cens 2001) | 99,09% alemany |
| Pertinença lingüística (cens 2001) | 0,91% italià |
| Pertinença lingüística (cens 2001) | 0,00% ladí |

## Administració

Llista d'alcaldes :
| Període | Identitat | Partit |
| 2004- | Wilhelm Mathias Klotz | SVP |
# Casa al carrer de Vic, 10 (Caldes de Montbui)

La Casa al carrer de Vic, 10 és una obra de Caldes de Montbui (Vallès Oriental) protegida com a bé cultural d'interès local.

## Descripció

És un edifici unifamiliar entre mitgeres, de planta baixa i dos pisos. Estructura tradicional de gruixudes parets de càrrega i forjats unidireccionals de bigues i biguetes de fusta.
La façana és completament simètrica respecte un eix central. Les obertures s'ordenen respecte aquest eix, amb un component força vertical. Fa servir el recurs de la gradació de mides de les obertures segons l'alçada, ja que els usos són completament diferents. En composició destaquen sobretot les dues obertures, de la planta baixa i primera; la porta està formada per uns brancals de grosses pedres motllurades i una llinda, també de pedra, de grans dimensions i la finestra té l'ampit, la llinda i els brancals de pedra amb petites motllures i relleus. Aquests dos forats són bastant grans i de composició vertical, en canvi el forat de la segona planta és molt petit i de proporcions quasi quadrades. L'acabat del pla de la façana és arrebossat.
La coberta és inclinada a dues vessants de teula àrab.

## Referències

* 1 2 3 4 «Casa al carrer de Vic, 10». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 desembre 2016].
# José Justo Corro

José Justo Corro (n. a Guadalajara, Jalisco, circa 19 de juliol de 1794; m. a Guadalajara, Jalisco el 18 de desembre de 1864) fou un avocat, polític i president de Mèxic de 1836 a 1837.
No se sap amb precisió quan nasqué José justo Corro. Tampoc se sap molt de la seva vida personal. Estudià a l'Escola de Lleis de Guadalajara abans d'anar-se'n a la ciutat de Mèxic. Era molt religiós, conservador, i seguidor d'Antonio López de Santa Anna. Fou Ministre de Justícia i d'Afers Eclesiàstics durant el govern del president Miguel Barragán del 18 de març de 1835 al 26 de febrer de 1836. Barragán es convertí en el president interí en absència de Santa Anna que lluitava contra els rebels a Zacatecas. Barragán, tanmateix, morí l'1 de març de 1836. La Cambra de Diputats designà Corro com a president interí el 27 de febrer, 1836.
Durant la gestió de Corro, Santa Anna fou derrotat a Texas, obligat a reconèixer la independència d'aquest territori. Se suspengueren les relacions amb els Estats Units. Corro també posà en vigor les Set Lleis que derogaven la Constitució de Mèxic de 1824. Redactades pels centralistes conservadors sota la guia de Lucas Alamán, la nova carta acabà amb el sistema federal feu de Mèxic una república unitària. La nova llei abrogà també el vot universal, limitant-lo a les persones que podien llegir i escriure. Les Set Lleis creaven un quart poder de govern, a més de l'executiu, legislatiu i judicial, el Suprem Poder Conservador, encarregat de controlar els altres.
El president era excessivament religiós, dèbil per prendre decisions i sense coneixement militars. En terminar el seu govern, es dedicà a les pràctiques religioses. Corro convocà eleccions el 1837, entregant el poder a Anastasio Bustamante. Se retirà a la vida privada a Jalisco, i no se sabé res més d'ell. Morí a Guadalajara el 18 de desembre de 1864. Del seu matrimoni amb Juana Fernanda Ulloa nasqué Luis Corro, comediògraf i artista que participà en el vell Ateneu de Madrid.
# Todor Artarski

Todor Artarski (30 de gener de 1935) és un atleta búlgar, ja retirat, especialista en el llançament de disc i de pes, que va competir durant les dècades de 1950 i 1960.
En el seu palmarès destaca una medalla de plata en la prova del llançament de disc del Campionat d'Europa d'atletisme de 1958, rere el polonès Edmund Piątkowski. Guanyà el campionat dels països balcànics de llançament de disc els anys 1958, 1959, 1060, 1962, 1965, 1966 i 1970, i de pes els anys 1956 i 1958. A nivell nacional guanyà el campionat búlgar de llançament de disc el 1960, 1962, 1963, 1965 i de 1967 a 1971, i de pes el 1967. Durant la seva carrera millorà en nombroses ocasions el rècord nacional del llançament de disc i de pes.
El 1960 va prendre part en els Jocs Olímpics d'Estiu de Roma, on fou vintè en la prova del llançament de disc del programa d'atletisme.

## Millors marques

* Llançament de pes. 17,63 metres (1958)
* Llançament de disc. 57,58 metres (1971)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «European Championships (Men)». [Consulta: 29 novembre 2021].
* ↑ «Balkan Games/Championships». [Consulta: 6 desembre 2021].
* ↑ «Bulgarian Championships». [Consulta: 6 desembre 2021].
* ↑ Waśko, Janusz. Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 128 i 139. ISBN 978-83-62033-30-0.
* ↑ «Olympedia – Todor Artarski». [Consulta: 6 desembre 2021].
* ↑ «Track and Field Statistics». [Consulta: 6 desembre 2021].
# Mark Noble

Mark Noble (Canning Town, 8 de maig de 1987) és un futbolista professional anglès. La seva posició en el terreny de joc es de centrecampista. Actualment juga al West Ham United de la Premier League.
Ha jugat gairebé tot el futbol juvenil i del primer equip per al club, a part de dos curts períodes de préstec a Hull City i Ipswich Town el 2006, que li van valer el sobrenom de "Mr. West Ham".
Va jugar per primer cop per l'equip Barking Colts i després va entrar a la acadèmia de futbol del Arsenal, en aquell moment tenia 11 anys.

## Referències

* ↑ «Mark Noble - Mr West Ham | West Ham United».
* ↑ «West Ham United Captain Mark Noble signs contract extension».
# Manuel Pla i Agustí

Manuel Pla i Agustí (c. 1725-1766) va ser un compositor, oboista i clavecinista català a la cort de Madrid.
Pla figura entre els principals cultivadors de la música teatral, drames harmonicos, tonadillas, etc., col·laborant amb els millors enginys del teatre espanyol de l'època com Ramón de la Cruz. El 1757 estrenà el drama còmic-harmònic Quien complace á la deidad acierta á sacrificar, llibre de Ramón de la Cruz, Cano i Olmedilla; a més, en la Biblioteca Municipal de Madrid s'hi conservan: La convocatòria, La crueldad vengada i El hospital de la moda, sainets, amb tot el seu instrumental i veus.
Ell era el mitjà de tres germans, tots 3 compositors: el germà gran, Joan Baptista Pla i Agustí (1720-1773), es va establir com a oboista a Lisboa, i el germà petit Josep Pla i Agustí (c. 1728-1762) també fou compositor.

## Obres destacades

* Salve Regina - amb Raquel Andueza, soprano, Pau Bordas, baix, Orquestra Barroca Catalana, dir. Olivia Centurioni, LMG 2011.
* Tonos divinos - Regocíjese el alma venturosa. Es tan sumo el amor de tu grandeza. Tres coronas admite de nuestro celo. etc.

## Referències

* ↑ * Edita Enciclopèdia Espasa, vol. 45, pàg. 192. (ISBN 84-239-4545-6)
* ↑ «El Classicisme». Web. Generalitat de Catalunya, 01-03-2013. [Consulta: març 2013].
# Bokser

Bokser és una pel·lícula polonesa de 2024 dirigida per Mitja Okorn. S'ha subtitulat al català.

## Sinopsi

Una jove promesa de la boxa fuig de la Polònia comunista de la mà de la seva dona per complir el seu somni de convertir-se en el millor boxejador de la història, però té dificultats com a immigrant. Accepta participar en un combat arreglat que altera la trajectòria de la seva vida.

## Distribució

La pel·lícula es va distribuir a la plataforma Netflix a partir de l'11 de setembre de 2024.

## Referències

* ↑ «Boxer (2024)» (en anglès). Rotten Tomatoes. [Consulta: 11 setembre 2024].
* ↑ «STA: Slovenian director's new film makes its Netflix debut». [Consulta: 11 setembre 2024].
* ↑ «Bokser». Goita què fan, ara!. [Consulta: 12 setembre 2024].
* ↑ Chatterjee, Pramit. «'Boxer' Netflix Review: Polish Sports Drama Is As Boring And Unimaginative As Its Title» (en anglès americà), 11-09-2024. [Consulta: 11 setembre 2024].
* ↑ Yadav, Vikas. «‘Boxer’ (2024) Netflix Movie Review - Filled With Clichés But Also Engaging and Well-Made» (en anglès). [Consulta: 11 setembre 2024].
* ↑ «Boxer - Film 2024» (en italià). [Consulta: 11 setembre 2024].